Тарко-Сале мәчете

Тарко-Сале мәчете () — Россия Федерациясенең Төмән өлкәсе Ямал-Ненец автономияле округы Пур районы үзәге Тарко-Сале шәһәрендәге ислам гыйбадәтханәсе (мәчет). ҮДН составындагы төбәк Диния нәзарәтенә караган җирле «Инам» дини җәмгыяте (мәхәллә) карамагында.

Тарко-Сале шәһәрендә (1976 елдан штб, 2004 елдан шәһәр) 20 398 кеше, ш.и., татарлар (5,6%), комыклар (2,0%), башкортлар (1,2%), азәриләр (1,2%)  яшәгән (2010).
 Тарих 
1998 елда Синеманская (хәзерге Геофизиклар) урамындагы җылытылмый торган кечкенә бинада урнашкан ислам гыйбадәтханәсе урынында ике катлы мәчеткә нигез салынган. Тарко-Сале шәһәренең «Иман» җирле мөселман дини җәмгыятенә караган үзәк мәчете төзелеше 2000-елларда башланган. Төзелеш озакка сузылган. Ел саен халыктан иганә акчалары җыелган. Җыеп алган суммага төзелеш материаллары сатып алганнар, профессионал төзүчеләрнең эшенә даими түләп барганнар. Күп кенә эшләрне, мәсәлән, бетон салу, кирпеч салу эшләрен мәхәллә кешеләре үзләре эшләгәнМечеть Тарко-Сале Вконтакте.

Яңа мәчеттә җомга намазлары 2010 елның Рамазан аенда ук укыла башлаган. Мәчет 2012 елда ачылганВ Тарко-Сале завершается благоустройство территории мечети. purmedia.ru, 04.10.2023.

Башта мәчет Россиянең Азия өлеше мөселманнары Диния нәзарәтенә (мөфти Нәфигулла Әширов) караганНовые мечети в Тарко-Сале, Лангепасе, Пангоды. muslim-info.ru, 30.06.2011, 2017 елның 12 декабреннән ҮДН составындагы төбәк Диния нәзарәтенә карыйМусульмане Ямала вошли в состав Регионального духовного управления мусульман ЯНАО. alhakk.ru, 12.12.2017.

«Инам» дини җәмгыяте 2012 елның 7 октябрендә теркәлү узган (мәхәллә рәисе Жанбулат Пайзулаевич Умаханов)ММРО Инам г. Тарко-Сале.

 Бина 
250 дән артык кеше сыйдырышлы мәчетнең 2 катлы бинасы бар. Башта беренче кат хатын-кызлар өчен билгеләнгән булган, ләкин вакыт узу белән ул балаларга  Коръән таныту һәм Ислам нигезләренә өйрәтү урыны булып киткән. Икенче катта ир-атлар өчен намаз уку залы урнашкан. Тәһарәтханәсе бар.

2023 елда төзекләндерү эшләре башкарылган. Брусчатка алыштырылган, 14 яктырту баганасы монтажланган, койма урнаштырылган. Эшләр Ямал губернаторы Дмитрий Артюховның финанс ярдәме белән башкарылаВ Тарко-Сале благоустраивают территорию мечети. rutube.ru.

Манарасына ярымай куелмаган, түбәсендә гөмбәзе юк.
 Имам 
 Дини җәмгыять оешканнан бирле Тарко-Сале имамы булып Багман Исмаилов хезмәт иткән.
 2014 елдан имам-хатыйб Мухаммад ариф хәзрәт Умаханов (1987 елгы, Дагестанда туган)Мухаммад ариф хазрат Умаханов — имам-хатыб мечети города Тарко-Сале. РДУМ.
 Искәрмәләр 

 Әдәбият 
 Алексей Старостин. Мусульмане на берегах Ледовитого океана (К 20-летию РДУМ ЯНАО в составе ЦДУМ России). Екатеринбург, 2022.
 Сылтамалар 
 Тарко–Сале мәчете
   В Тарко-Сале завершается благоустройство территории мечети. YouTube, 1:54
Төркем:Әлифба буенча мәчетләр
Төркем:2012 елда төзелгән мәчетләр 
Төркем:Ямал-Ненец автономияле округы мәчетләре